[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.10.2007

SEC(2007) 1238

A BIZOTTSÁG SZERVEZETI EGYSÉGEINEK MUNKADOKUMENTUMA

Kísérődokumentum a következőhöz: Javaslat: AZ EURÓPAI PARLAMENT ÉS A TANÁCS HATÁROZATA az egyes veszélyes anyagok és készítmények, 2-(2-metoxietoxi)etanol, 2-(2-butoxietoxi)etanol, metilén-difenil-diizocianát, ciklohexán és ammónium-nitrát forgalomba hozatalának és felhasználásának korlátozásai tekintetében a 76/769/EGK tanácsi irányelv módosításáról (a 76/769/EGK tanácsi irányelv módosítása) A HATÁSVIZSGÁLAT ÖSSZEFOGLALÁSA COM(2007)559 végleges SEC(2007)1237

Vezető főigazgatóság: Vállalkozáspolitikai és ipari Főigazgatóság

Egyéb érintett szolgálatok: Környezetvédelmi Főigazgatóság; Egészségügyi és Fogyasztóvédelemi Főigazgatóság; Foglalkoztatási, és Szociális és Esélyegyenlőségi Főigazgatóság; A Jogérvényesülés, Szabadság és Biztonság Főigazgatósága.

Napirendi pont vagy írásbeli eljárás száma: 2007/ENTR/015

Háttér

Ez a hatásvizsgálat-összefoglalás[1] az egyes veszélyes anyagok és készítmények forgalomba hozatalának és felhasználásának korlátozásaira vonatkozó 76/769/EGK irányelv módosítására vonatkozó határozat-javaslat kísérő dokumentuma.

Négy anyag [2-(2-metoxietoxi)etanol (DEGME), 2-(2-butoxietoxi)etanol (DEGBE), metilén-difenil-diizocianát (MDI) és ciklohexán] az emberi egészséget érintő kockázatait értékelték a létező anyagok kockázatainak értékeléséről és ellenőrzéséről szóló 793/93/EGK rendelet alapján. Az anyagokat tartalmazó bizonyos termékek esetében a fogyasztók egészségét érintő kockázatokat állapítottak meg, és a rendeletben ajánlott kockázatcsökkentési stratégia alapján a 76/769/EGK irányelv szerinti, a forgalomba hozatalt és felhasználást korlátozó intézkedéseket kell alkalmazni. Ez a hatásvizsgálat a fenti ajánlásokat részletezi, és kiindulásként szolgál egy jogalkotási javaslat elkészítéséhez.

A 793/93 rendelet alapján az ammónium-nitrát nem elsőbbségi anyag. Azonban az ammónium-nitrátot nagy koncentrációban tartalmazó műtrágyák esetében robbanási kockázatokat állapítottak meg. Ezekkel a kockázatokkal az EU egész területén foglalkozni kell.

ELJÁRÁSI KÉRDÉSEK ÉS KONZULTÁCIÓ AZ ÉRDEKELTEKKEL

A javaslattervezetet a Bizottság 76/769/EGK irányelv munkacsoportjának több ülésén vitatták meg, az Európai Vegyipari Tanács (CEFIC) képviselőinek jelenlétével. A Fogyasztói Egyesületek Európai Szövetségével (BEUC) szintén konzultáltak.

Az ammónium-nitrátról a Bizottság műtrágya munkacsoportjának ülésein folytattak megbeszéléseket. A tagállamok és az Európai Műtrágyagyártók Szövetsége által képviselt iparág arra a megállapodásra jutottak, hogy minden magas ammónium-nitrát tartalmú műtrágyának meg kell felelnie a harmonizált EU biztonsági előírásoknak, és a 76/796/EGK irányelvet kell alkalmazni (mind az EK-, mind a nemzeti műtrágyák esetében).

A jogi átfedések vagy ellentmondások elkerülése végett más jogszabályokat, mint például az általános termékbiztonságról szóló irányelvet, a műtrágyákról szóló rendeletet, a veszélyes anyagok és készítmények osztályozásáról, csomagolásáról és címkézéséről szóló irányelveket és a veszélyes áruk közúti szállítására vonatkozó irányelvet is megvizsgáltak.

A politikai kezdeményezés probléma-meghatározása és célkitűzései

A DEGME, DEGBE, MDI és ciklohexán anyagok kockázatértékelése bizonyos fogyasztói alkalmazás során, főleg bőr- és belégzési expozíció következtében fellépő kockázatokat állapított meg. Az ammónium-nitrát esetében a kockázatot a robbanás jelenti, ami az anyagot magas koncentrációban tartalmazó műtrágyáknál léphet fel. A környezetre egyik anyagot sem találták veszélyesnek. A megoldandó problémák a következők:

- DEGME: a felhasználók egészségét érintő kockázatok a DEGME-tartalmú festékek és festékeltávolító szerek használata során.

- DEGBE: a felhasználók egészségét érintő kockázatok a DEGBE-tartalmú szórófestékek használata során. A biztonságos DEGBE koncentráció-határértéket a szórófestékekben 3 %-ban határozták meg. A nem szórófesték típusú festékek esetében nem állapítottak meg a fogyasztók egészségét érintő kockázatokat.

- MDI: a felhasználók egészségét érintő kockázatok bizonyos MDI-tartalmú termékek használata során.

- Ciklohexán: a felhasználók egészségét érintő kockázatok a ciklohexánt tartalmazó neoprén-alapú ragasztók használata esetén nagy felületen történő padlószőnyeg-ragasztás során.

- Ammónium-nitrát: előfordulhat, hogy a közösségi szintű biztonsági követelményektől eltérőeknek megfelelő magas nitrogéntartalmú műtrágyák a közösségi mezőgazdasági termelők és forgalmazók számára nem egyaránt biztonságosak. A magas nitrogéntartalmú műtrágyákkal visszaélhetnek robbanóanyagok előállítására.

A javaslat célja a megállapított kockázatok csökkentése vagy elhárítása.

A Bizottság joga a fellépéshez

A Tanács 76/769/EGK irányelvének célja harmonizált szabályozási keretrendszer létrehozása a Közösségben az emberi egészség és a környezet magas szintű védelmének biztosítása érdekében, valamint a közösségen belüli kereskedelmet akadályozó eltérő nemzeti szabályozás megszüntetése. Ezt nem lehet elérni a cselekvési felelősség kizárólag tagállami szinten való megtartásával. Mivel a felismert problémák az összes tagállamban jelentkeznek, a közösségi szintű fellépés a leghatékonyabb és legarányosabb módja a megállapított kockázatok elhárításának vagy csökkentésének.

Különböző szabályozási lehetőségek összehasonlítása a célok eléréséhez

A kitűzött célok elérésének különböző lehetőségei figyelembe veszik a különböző kémiai anyagok piacának jelenlegi helyzetét, azok felhasználását, és a Bizottság rendelkezésére álló, az iparágtól, valamint a tagállamok illetékes hatóságaitól származó információkat.

DEGME | EREDMÉNYESSÉG | HATÁSFOK |

Nincs intézkedés | Igen alacsony: A fogyasztók egészségét érintő kockázatok nem csökkennek. A tagállamok eltérő szabályokat fogadhatnak el, ami káros hatással lehet a belső piacra. | Alacsony: Az iparágra nem ró többletköltségeket, de a célok sem teljesülnek. |

Önkéntes fellépés az iparágban | Igen alacsony: Nehézségek az összes szereplő önkéntes megállapodásra jutásában, illetve a kkv-k és az import felügyeletében. A fogyasztók egészsége nem garantált. | Átlagos: Az önkéntes kötelezettségvállalás kialakítása, betartatása és ellenőrzése által az iparágra rótt adminisztratív költségek jelentősek lehetnek. |

A DEGBE-tartalmú termékeken elhelyezett kiegészítő használati utasítás "Kizárólag foglalkozásszerű felhasználók részére" | Átlagos: A fogyasztókat visszatarthatja az ilyen termékek használatától abban az esetben, ha hozzájuthatnak kizárólag foglalkozásszerű felhasználók részére szánt termékekhez. | Alacsony: Az összes a fogyasztók egészségére káros termék címkével való ellátása többletköltségeket ró a vállalatokra, mivel a termékeket már különböző csatornákon értékesítik a fogyasztók és a foglalkozásszerű felhasználók részére. |

A fogyasztói felhasználás teljes betiltása | Magas: A DEGME-tartalmú festékek és festékeltávolító szerek forgalomba hozatalának teljes tilalma az EU piacán. A fogyasztók egészségének védelme garantált lenne. | Magas: A vállalatok számára nem jelent többletköltségeket, mivel lakosság számára értékesített DEGME-tartalmú festékek és festékeltávolító szerek jelenleg sincsenek kereskedelmi forgalomban. |

DEGBE | EREDMÉNYESSÉG | HATÁSFOK |

Nincs intézkedés | Igen alacsony: A fogyasztók egészségét érintő kockázatok nem csökkennek. A tagállamok eltérő szabályokat fogadhatnak el, ami káros hatással lehet a belső piacra. | Alacsony: Az iparágra nem ró többletköltségeket, de a célok sem teljesülnek. |

Önkéntes fellépés az iparágban | Igen alacsony: Nehézségek az egyezségre jutásban a nagy-, illetve kis- és középvállatok bevonásával és az importőrökkel. A fogyasztók egészsége nem garantált. | Átlagos: Az önkéntes kötelezettségvállalás kialakítása, betartatása és ellenőrzése által az iparágra rótt adminisztratív költségek jelentősek lehetnek. |

A DEGBE-tartalmú termékeken elhelyezett kiegészítő használati utasítás „Ne használja a festéket szórásra” felirat a 3 %-nál nagyobb DEGBE-tartalmú festékeken "Kizárólag foglalkozásszerű felhasználó részére" felirat a 3 % DEGBE-tartalmú szórófestékeken | Magas: A fogyasztókat figyelmezteti, hogy ne használják a festéket szórásra, amennyiben annak DEGBE-tartalma nagyobb, mint 3 %. Átlagos: A fogyasztókat visszatarthatja az ilyen termékek használatától abban az esetben, ha hozzájuthatnak kizárólag foglalkozásszerű felhasználó részére szánt termékekhez. | Átlagos: A termék címkéinek megváltoztatása bizonyos többletköltségeket ró a vállalatokra, ezek azonban csökkenthetők egy hosszabb átmeneti időszak tervezésével. Alacsony: Az összes, a fogyasztók egészségére káros termék címkével való ellátása többletköltségeket ró a vállalatokra, mivel a termékeket már különböző csatornákon értékesítik a fogyasztók és a foglalkozásszerű felhasználók részére. |

3%-os DEGBE koncentráció-határérték a szórófestékekben | Magas: A szórófestékekben a 3 %-os DEGBE koncentráció-határérték elhárítja a fogyasztókat érintő kockázatot. | Magas: Minimális költségek a néhány még létező, 3 %-nál magasabb DEGBE-tartalmú szórófesték piacról való kivonásának következtében. |

A DEGBE-tartalmú szórófestékek fogyasztói felhasználásának teljes betiltása | Magas: DEGBE-tartalmú szórófestékek a fogyasztók számára többé nem elérhetők, ezért a fogyasztók egészségének védelme garantált. | Igen alacsony: Minden DEGBE-tartalmú szórófestéket ki kell vonni a piacról vagy át kell tervezni, ami magas költségekkel jár. Visszaesés azon vállalatok forgalmában és az alkalmazottaik számában, amelyek nem képesek a DEGBE-t más anyaggal helyettesítnei. |

MDI | EREDMÉNYESSÉG | HATÁSFOK |

Nincs intézkedés | Igen alacsony: A fogyasztók egészségét érintő potenciális kockázatok nem csökkennek. A tagállamok eltérő szabályokat fogadhatnak el, ami káros hatással lehet a belső piacra. | Alacsony: Az iparágra nem ró többletköltségeket, de a célok sem teljesülnek. |

Önkéntes fellépés az iparágban | Igen alacsony: Nehézségek az összes szereplő önkéntes megállapodásra jutásában (különösen mivel nem áll rendelkezésre alternatíva minden alkalmazás esetében), illetve a kis- és középvállalkozások és az import felügyeletében. A fogyasztók egészsége nem garantált. | Átlagos: Az önkéntes kötelezettségvállalás kialakítása, alkalmazása és ellenőrzése által az iparágra rótt adminisztratív költségek jelentősek lehetnek. |

Megfelelő egyéni védőeszközök árusítása az MDI-tartalmú termékekkel Dermális védőeszközök (kesztyűk) Inhalációs védőeszközök (maszkok) | Magas – átlagos: A kesztyűk szisztematikus használata jelentősen csökkenti a bőrexpozíciót. A termékhez egy pár kesztyű melléklése hatásosabb, mint csupán felirat elhelyezése a címkén. Alacsony: A fogyasztók a termék rövid ideig tartó alkalmazása során nem fognak maszkot viselni, és nem hajlandóak a hatékony maszkokat magas áron megvásárolni. | Magas: A polietilén kesztyűk ára alacsonyabb (0,15 euró / csomag), használatuk kényelmesebb, mint a nitril (3,5 euró) vagy neoprén (10 euró) anyagoké, és használatuk a fogyasztók védelme szempontjából elegendő. A polietilén kesztyűk elhelyezésének összes költsége csupán körülbelül 2 %-kal növeli meg a termék árát. Igen alacsony: A maszkok kötelezővé tétele aránytalan intézkedés az MDI-termékek használatának gyakoriságához (időtartamához), és az általános expozícióhoz képest. A legmegfelelőbb maszkok ára körülbelül 70 euró (tehát akár tízszerese egy csomag egykomponensű hab (OCF) árának). |

A DEGBE-tartalmú termékeken elhelyezett kiegészítő használati utasítás „Allergiás reakciót válthat ki az MDI-től különböző diizocianátokra már szenzibilizált személyeknél.” „Asztma-szerű reakciót válthat ki az asztmában szenvedő személyeknél.” „Bőrreakciókat válthat ki bőrproblémákkal rendelkező személyeknél.” „Elégtelen szellőzési feltételek mellett használjon gázmaszkot (pl. EN 14387:2004 típusú maszkot, A1) típusú filterrel)” | Átlagos: A specifikus használati utasítások információt nyújtanak és védelmet jelentenek a fogyasztók számára az MDI-termékek használata során. A figyelmezetés, hogy elégtelen szellőzési feltételek mellett használjanak maszkot, a fogyasztókat a jobb szellőztetési körülmények megteremtésére, a foglalkozásszerű felhasználókat pedig szükség esetén maszkok használatára ösztönzi. | Magas: A vállalatoknak viselniük kell bizonyos többletköltségeket a címkézés megváltoztatásának következtében. A hatás csökkenthető hosszabb átmeneti időszak engedélyezésével. |

A fogyasztói felhasználás teljes betiltása | Magas: Az MDI-termékek használatának a fogyasztókat érintő kockázatai megszűnnének. | Igen alacsony: Az MDI-t tartalmazó termékek betiltása nem lenne arányban a fogyasztókat érintő kockázatokkal. Az összes MDI-tartalmú termék betiltásából fakadó közvetlen veszteség körülbelül 200 milló euro forgalomkiesésnek felel meg a teljes termelési láncban. Körülbelül 100 munkahely szűnne meg a gyártó vállalatoknál, és további munkahelyek szűnnének meg a barkácsüzletekben. Léteznek az MDI-t helyettesítő termékek, ezek azonban nem alkalmasak az összes használatra, és teljesítményük sem azonos az MDI-ével. |

CIKLOHEXÁN | EREDMÉNYESSÉG | HATÁSFOK |

Nincs intézkedés | Igen alacsony: A fogyasztók egészségét érintő potenciális kockázatok nem csökkennek. A tagállamok eltérő szabályokat fogadhatnak el, ami káros hatással lehet a belső piacra. | Alacsony: Az iparágra nem ró többletköltségeket, de a célok sem teljesülnek. |

Önkéntes fellépés az iparágban | Igen alacsony: Nehézségek az összes érintett vállalat önkéntes megállapodásra jutásában, illetve a kis- és középvállalkozások és az import felügyeletében. A fogyasztók egészsége nem garantált. | Átlagos: Az önkéntes kötelezettségvállalás kialakítása, betartatása és ellenőrzése által az iparágra rótt adminisztratív költségek jelentősek lehetnek. |

A csomagolás méretének rendeleti csökkentése | Átlagos: A csomagolás méretének 650 g-ra való csökkentése korlátozza az alkalmazás során a kezelhető felület nagyágát és az expozíciót. | Átlagos – magas: A csomagméret 650 g-os határértéke nem ró jelentős gazdasági költségeket az iparágra. Szükség lehet az intézkedés kiegészítésére a megfelelő utasítások címkéken való elhelyezésével. |

A csomagoláson megfelelő használati utasítás elhelyezése „Padlószőnyeg-ragasztásra nem használható” „Elégtelen szellőzési feltételek mellett nem használható.” | Átlagos: a specifikus figyelmeztetések fogyasztókat visszatartják a ciklohexánt tartalmazó neoprén-alapú ragasztók padlószőnyeg ragasztásra vagy elégtelen szellőzési feltételek mellett történő használatától. | Magas: Az iparágnak viselnie kell bizonyos többletköltségeket a címkézés megváltoztatásának következtében. A költségek hatása csökkenthető egy hosszabb átmeneti időszak engedélyezésével. |

A fogyasztói felhasználás teljes betiltása | Magas: A fogyasztók egészségének védelme teljes mértékben megvalósul. | Alacsony: Magas költségek, mivel jelenleg a ciklohexánnak nincsenek alternatívái, különösen a kisipari alkalmazások, mint a cipőjavítás esetén. |

AMMÓNIUM-NITRÁT | EREDMÉNYESSÉG | HATÁSFOK |

Nincs intézkedés | Igen alacsony: A megállapított kockázatok nem csökkennek. | Alacsony: A vállalatokra nem ró költségeket, azonban előnyök sincsenek. |

Önkéntes fellépés az iparágban | Igen alacsony: A 2003/2003 rendelet biztonsági előírásainak önkéntes betartása már lehetséges, de nem mindig valósul meg. Nehézségek a kis- és középvállalkozások és az import felügyeletében. | Alacsony: Nehézségek az alkalmazásban az iparági ellátás töredezettsége következtében. Az önkéntes kötelezettségvállalás kialakítása, betartatása és ellenőrzése által az iparágra rótt adminisztratív költségek jelentősek lehetnek. |

Az összes ammónium-nitrát műtrűágya (AN) nitrogéntartalmának korátozása | Magas: a kalcium- vagy magnézium-karbonát hozzáadása az AN-tartalmat a robbanás elkerüléséhez biztonságosnak tekintett 28 %-os határérték alá csökkenti. | Alacsony: 10 % költségnövekedés az inert anyagok szállítása és tárolása következtében. Nem jár előnnyel, mivel a legtöbb talaj nem igényel kiegészítő karbonátokat. |

A több mint 28 % nitrogént tartalmazó ammónium-nitrát műtrágya forgalmazása csak abban az esetben, ha a 2003/2003/EK rendelet biztonsági követelményeinek megfelel, illetve fogyasztói használatra csak a kevesebb mint 20 % nitrogént tartalmazó ammónium-nitrát műtrágya engedélyezése. | Magas: A véletlen robbanás kockázata jelentősen csökken, mivel minden műtrágya megfelel a 2003/2003/EK rendelet harmonizált biztonsági előírásainak. A visszaélésre alkalmas műtrágyákhoz csak a foglalkozásszerű felhasználók jutnak hozzá. | Magas: elhanyagolható többletköltségek a műtrágyák összetételének és tulajdonságainak megváltoztatása és a robbanékonysági vizsgálaton való megfelelés igazolása következtében. Elhanyagolható kiesés a lakossági értékesítésekben, amit kompenzál a más típusú műtrágyák forgalmának a növekedése. |

Következtetések

- DEGME

A DEGME-tartalmú festékek és festékeltávolító szerek forgalomba hozatalának teljes tilalma a fogyasztókat érintő kockázatok csökkentése céljából hatékony és eredményes intézkedésnek tekinthető. Az elvégzett elemzés szerint az intézkedés az iparágra nem ró többletköltségeket, ezért arányosnak minősül.

- DEGBE

A lakosságnak árusított szórófestékek DEGBE-tartalmának 3 %-ra történő korlátozása a fogyasztókat érintő kockázatok csökkentése céljából hatékony és eredményes intézkedésnek tekinthető. Az intézkedés az iparágra nem ró jelentős költségeket, mivel a legtöbb szórófesték DEGBE-tartalma már jelenleg is 3 % körül vagy az alatt van. A festék helytelen fogyasztói használata elkerülhető a minden 3 %-nál magasabb DEGBE-tartalmú festéken feltüntetett „Ne használja a festéket szórásra” kiegészítő használati utasítással. A címkézés megváltoztatása által az iparágra rótt költségek korlátozottak ,és hosszabb átmeneti időszak által csökkenthetők. Ezért az intézkedés arányosnak minősül.

- MDI

A lakosságnak árusított MDI-t tartalmazó termékhez mellékelt polietilén kesztyű, valamint specifikus figyelmeztetés és használati utasítás a fogyasztókat érintő kockázatok csökkentése céljából hatékony és eredményes intézkedésnek tekinthető. A fogyasztók csökkenthetik a bőrexpozíciót, és kellő információhoz jutnak az MDI-termékek helytelen használatának elkerüléséhez. A polietilén kesztyűk ára a termék árához viszonyítva alacsony, és a címkézés megváltoztatásának költségei hosszabb átmeneti időszak által csökkenthetők. Ezért az intézkedések arányosnak minősülnek.

A Bizottság 76/769/EGK irányelv munkacsoportjának ülésén úgy döntöttek, hogy szükséges egy tanulmányt készíteni, amely célja az adatgyűjtés az MDI-tartalmú termékek okozta légúti allergia lehetséges eseteiről. A tanulmány eredményei alapján, amennyiben a fogyasztókat érintő kockázat beigazolódik, további védelmi intézkedéseket kell megfontolni.

- Ciklohexán

A lakosságnak árusított ciklohexánt tartalmazó neoprén-alapú ragasztók esetében a „Padlószőnyeg ragasztásra nem használható” és „Elégtelen szellőzési feltételek mellett nem használható” kiegészítő címkézési követelmények, valamint a 650g-ra csökkentett csomagolási méret a fogyasztókat érintő kockázatok csökkentése céljából hatékony és eredményes intézkedésnek tekinthető. A címkézés megváltoztatása által az iparágra rótt költségek nem túl magasak és hosszabb átmeneti időszak által csökkenthetők. Ezért az intézkedések arányosnak minősülnek.

- Aammónium-nitrát (AN)

A magas (>28%) nitrogéntartalmú AN műtrágyák forgalmazásának olyan módon történő korlátozása, hogy meg kell felelniük kell a 2003/2003/EK rendeletben foglalt biztonsági követelményeknek, a legeredményesebb és költséghatékonyabb mód annak biztosítására, hogy az AN műtrágyák megfeleljenek a harmonizált biztonsági szabványoknak. A lakosságnak történő árusítást a 20 %-nál alacsonyabb nitrogéntartalmú műtrágyákra kell korlátozni. A forgalomkiesés elhanyagolható lesz. Ezért az intézkedés arányosnak minősül.

Nyomon követés és értékelés

A tagállamokban régóta működő mechanizmusok vannak, és hatóságokat jelöltek ki, amelyek ellenőrizik a 76/769/EGK irányelv előírásainak teljesítését. Ugyanezek a struktúrák használhatók az 1907/2006/EK rendelet alapján a javaslatban szereplő új korlátozó intézkedések betartásának megfigyelésére, amely így nem jelent komoly adminisztratív terheket.

[1] A teljes angol nyelvű verzió a következő honlapon érhető el: http://ec.europa.eu/enterprise/chemicals/studies_en.htm